recursal/SuperWikiNEXT-32B huggingface dataset:
**அசாசின்சு கிறீடு** (*Assassin's Creed*) 2007இல் வெளிவந்த வரலாற்றுப் புனைகதை, அதிரடி-சாகச, உலாவித்திரியும் மற்றும் மறைந்து தாக்கும் வகையைச் சேர்ந்த ஒளிக்காட்சி விளையாட்டு ஆகும். இது யுபிசொப்ற்று மொன்றியலால் உருவாக்கப்பட்டு யுபிசொப்ற்றால் வெளியிடப்பட்டது. அசாசின்சு கிறீடு தொடரில் இது முதலாவது விளையாட்டு ஆகும். முதலில் எக்சுபாக்சு 360-இலும், பின்பு நவம்பர் 2007இல் பிளேசுரேசன் 3யிலும், ஏப்பிரல் 2008இல் மைக்ரோசொப்ற்று விண்டோசிலும் இது வெளியிடப்பட்டது. 1191இல் புனித பூமியில் நடைபெற்ற மூன்றாம் சிலுவைப் போர்க் காலப்பகுதியில் நடப்பதாகச் சித்தரிக்கப்பட்டுள்ளதுடன், கசாசினைத் தளமாகக் கொண்டு இயங்கும் இரகசியக் கொலையாளிகளைப் பற்றியதாக இதன் கதை அமைந்துள்ளது. இவர்கள் சீற்றே எனும் அமைப்பின் உப பகுதியினராவர். "அனிமஸ்" எனும் பெயருடைய ஒரு இயந்திரத்தின் உதவியுடன், நவீன யுகத்தில் வாழும் இடெசுமண்டு மைல்சுவின் மரபியல் நினைவுகளைக் கட்டுப்படுத்துவதன் மூலமாக, அவருடைய மூதாதையரான அல்தயீர் இபின்-லா'காது எனும் கொலையாளியாக விளையாடமுடிகிறது.

மனித மூளையைக் கட்டுப்படுத்தும் ஆற்றல் படைத்த "ஈடன் துண்டு" எனப்படும் ஒரு தொல்பொருளைக் கைக்கொள்வதற்காக அசாசின்கள் மற்றும் "நைற்சு ரெம்ப்ளார்' அமைப்பினருக்கிடையே ஏற்படும் மோதல்கள் பற்றியதான கதையமைப்பு அமைக்கப்பட்டுள்ளது. இவ்விளையாட்டானது சாதகமான வரவேற்புகளைப் பெற்றுக்கொண்டதுடன் 2016இன் ஈ3 நிகழ்வுகளில் பல்வேறு விருதுகளைத் தனதாக்கிகொண்டது. 2009இல் இதன் தொடர்ச்சியான அசாசின்சு கிறீடு II வெளியிடப்பட்டது. அதனுடைய வெற்றியின் காரணமாக வருடந்தோறும் அசாசின்சு கிறீடு விளையாட்டுக்கள் வெளியிடப்படுவதுடன் வேறுபட்ட கதாபாத்திரங்களையும் கொண்டுள்ளன.

### பிற ஊடகங்கள்

#### திரைப்படம்

**அசாசின்சு கிறீடு** (*Assassin's Creed*) 21, டிசம்பர் 2011 அன்று முழு நீளத் திரைப்படமாக வெளியிடப்பட்டது.

மேற்கோள்கள்
-----------

1. ↑  "Assassin's Creed (Director's Cut Edition)". *IGN*. திசம்பர் 6, 2011 அன்று மூலம் பரணிடப்பட்டது. ஜனவரி 9, 2012 அன்று பார்க்கப்பட்டது.
2. ↑  "Assassin's Creed". EB Games Australia. April 8, 2008 அன்று மூலதளத்திலிருந்து பரணிடப்பட்டது எடுக்கப்பட்டது. April 4, 2008 அன்று பார்க்கப்பட்டது.
3. ↑  "Assassin's Creed". EB Games New Zealand. April 11, 2008 அன்று மூலம் பரணிடப்பட்டது. April 4, 2008 அன்று பார்க்கப்பட்டது.
**மங்கரசுவளையபாளையம் தூக்கிவச்சான்பாறை பெருங்கற்காலச்சின்னம்** என்பது தமிழ்நாட்டின் ஈரோடு மாவட்டம், நம்பியூர் வட்டம், வேமாண்டபாளையம் கிராமத்தின் அருகே, மங்கரசுவளையபாளையம் கிராமத்தில் அமைந்துள்ளது. 
வரலாற்று ஆய்வாளர்களான முடியரசு, வெள்ளியங்கிரி, மற்றும் ஆனந்தன் ஆகியோரை உள்ளடக்கிய குழுவினர், இங்குள்ள சூரப்பநாயக்கன் குட்டை என்னும் பாறைக்குழியில் ஆய்வு மேற்கொண்டபோது இந்தப் பெருங்கற்கால ஈமச்சின்னத்தைக் கண்டறிந்தனர். இந்தப் பெருங்கற்கால ஈமச்சின்னம் சுமார் 3000 ஆண்டுகள் பழமை வாய்ந்ததாகக் கருதப்படுகிறது.

அமைவிடம்
--------

இவ்வூர் நம்பியூரிலிருந்து 9.3 கி.மீ. தொலைவிலும், புளியம்பட்டியிலிருந்து 12.6 கி.மீ. தொலைவிலும், சேவூரிலிருந்து 12.7 கி.மீ. தொலைவிலும், கொளப்பலூரிலிருந்து 22.9 கி.மீ. தொலைவிலும், குன்னத்தூரிலிருந்து 27.2 கி.மீ. தொலைவிலும், கோபிச்செட்டிபாளையத்திலிருந்து 30.1 கி.மீ. தொலைவிலும், மாவட்டத் தலைநகரான ஈரோட்டிலிருந்து 61 கி.மீ. தொலைவிலும் அமைந்துள்ளது. வேமாண்டபாளையத்தின் அஞ்சல் குறியீட்டு எண் 641603 ஆகும்.இவ்வூரின் புவியமைவிடம் 77°12'06.8"N அட்சரேகை 11°18'01.9"E தீர்க்க ரேகை ஆகும்.

சூரப்பநாயக்கன் குட்டை என்னும் பாறைக்குழி பெருங்கற்காலச் சின்னம்
---------------------------------------------------------------

சூரப்பநாயக்கன் குட்டை என்னும் பாறைக்குழியில் கண்டறியப்பட்ட பெருங்கற்காலச் சின்னம் நான்கு பாறைக்கற்களை கொண்டு அமைக்கப்பட்டுள்ளது. இப்பகுதியில் மிகுதியாகக் கல் குவாரிகள் இருக்கின்றன. மேலே குறிப்பிட்டது போல பெருங்கற்காலச் சின்னங்கள் இப்பகுதியில் இருந்திருக்கலாம். கல்குவாரியினரால் இவை உடைத்து அழிக்கப்பட்டிருக்கலாம் என்ற கருத்து பரவலாகக் காணப்படுகிறது.

இரண்டடி உயரம் கொண்ட கரடுமுரடான மூன்று பாறைக்கற்களை, கல் அடுப்பு போல ஒன்றிணைத்து வைத்து அடித்தளம் அமைத்துள்ளனர். இந்த அடித்தளத்தின் மீது கூம்பு வடிவிலான பெருங்கல் ஒன்று நிறுத்தப்பட்டுள்ளது. பெருங்கல்லின் குறுகிய பகுதி அடித்தளத்தின் மீது பொருத்தி நிறுத்தப்பட்டுள்ளது. கூம்புக்கல்லின் மேற்பகுதி 11 அடி விட்டமும் கீழ்ப்பகுதி 5.5 அடி விட்டமும் கொண்டது. இந்தப் பெருங்கல்லின் எடை சுமார் இரண்டு டன் என்று செய்திக்குறிப்பு தெரிவிக்கிறது.  கரடுமுரடான ஒரு சங்கை (conch) ஓர் அடித்தளத்தில் பொருத்தி நிறுத்தி வைத்தது போல இது தோற்றம் தருகிறது.

மிகுந்த எடைகொண்ட கரடுமுரடான பெருங்கற்கால ஈமச்சின்னங்கள் தருமபுரி மற்றும் கிருஷ்ணகிரி மாவட்டங்களில் மிகுதியாகக் கண்டறியப்பட்டுள்ளன. எனினும், கொங்குநாட்டில் கண்டறியப்பட்ட இந்தப் பெருங்கற்கால ஈமச்சின்னம் வரலாற்று ஆய்வாளர்களை வியப்படையச் செய்துள்ளது. இது தொடக்ககாலத்து கல்திட்டை (Dolmen) வகையைச் சேர்ந்ததாகலாம் என்று தொல்லியலாளரான தி.சுப்பிரமணியம் கருதுகிறார். தொல்லியலாளரான பூங்குன்றன், கொங்குநாட்டில் காணப்படும் அரிய பெருங்கற்கால ஈமச்சின்னமாக இதனைக் கருதுகிறார். மாவட்டத் தொல்லியல் அதிகாரி நந்தகுமாருக்கு இது குறித்துத் தகவல் தெரிவிக்கப்பட்டுள்ளது.

மேற்கோள்கள்
-----------

1. 1 2  Vemandampalayam Onefivenine
2. 1 2 3 4  மங்கரசுவளையபாளையம்-சூரப்பநாயக்கன் குட்டை பாறைக்குழி தமிழிணையம் தமிழர் தகவலாறறுப்படை
3. 1 2 3 4  நம்பியூர் அருகே 3 ஆயிரம் ஆண்டுகள் பழமையான பெருங்கற்கால சின்னம் கண்டுபிடிப்பு தினத்தந்தி ஜூன் 5, 2020
4. 1 2 3  3000 வருட கல்லறை தூக்கிவெச்சான் பாறை பயணப்பித்தன் பயணப்பித்தன் YouTube

வெளி இணைப்புகள்
---------------

* 3000 வருட கல்லறை தூக்கிவெச்சான் பாறை பயணப்பித்தன் பயணப்பித்தன் YouTube
**அசாம் அல்வாசு** (Azzam Alwash) ஈராக் நாட்டைச் சேர்ந்த ஒரு நீரியக்க பொறியாளரும் சுற்றுச்சூழல் ஆர்வலருமாவார். சதாம் உசேன் ஆட்சியின் போது அழிக்கப்பட்ட தெற்கு ஈராக்கில் உப்பு சதுப்பு நிலங்களை மீட்டெடுப்பதற்கான இவரது முயற்சிகளுக்காக, குறிப்பாக 2013 ஆம் ஆண்டு அல்வாசுக்கு கோல்டுமேன் சுற்றுச்சூழல் விருது வழங்கப்பட்டது.  
அரபு நாட்டின் சமதர்மக் கட்சியான ஆளும் பா ஆத் கட்சியில் சேர மறுத்த காரணத்தால் அல்வாசு 1978 ஆம் ஆண்டிலேயே தனது 20 ஆவது வயதில் ஈராக்கை விட்டு வெளியேறினார். அப்போது இவர் பொறியியல் பட்டப்படிப்பில் பாதியில் படித்துக் கொண்டிருந்தார். கலிபோர்னியாவின் லாசு ஏஞ்சல்சு நகருக்கு குடிபெயர்ந்து தனது படிப்பைத் தொடர்ந்தார். 

ஈராக் போரின் தொடக்கமான 2003 படையெடுப்பைத் தொடர்ந்து அல்வாசு ஈராக்கிற்குத் திரும்பினார். தெற்கு ஈராக்கின் உப்புச் சதுப்பு நிலங்களை மீட்டெடுப்பதில் கவனம் செலுத்துவதற்காக ஓர் இலாப நோக்கமற்ற நேச்சர் ஈராக் என்ற அமைப்பை நிறுவினார். 

துருக்கி-சிரியா எல்லையில் 23 அணைகள் கொண்ட ஒரு விரிவான சங்கிலித் திட்டம் நிறைவடைந்தால், ஈராக்கில் நீரின் ஓட்டம் வெகுவாக குறையும் அபாயமுள்ளது. எனவே மறுசீரமைப்புப் பணிகளில் ஈடுபட்டுவந்த அல்வாசு ஈராக்கின் சுற்றுச்சூழலுக்கு ஏற்பட்டுக் கொண்டிருக்கும் இந்த புதிய அச்சுறுத்தலை எதிர்த்துப் போராடி வருகிகிறார்:

மேற்கோள்கள்
-----------

1. ↑  "Prize Recipient, 2013 Asia. Azzam Alwash". Goldman Environmental Prize. 24 July 2013 அன்று பார்க்கப்பட்டது.
2. ↑  Vidal, John (April 15, 2013). "Azzam Alwash wins Goldman prize: 'Saddam's marsh drainage project was war by other means'". *தி கார்டியன்*.. பார்த்த நாள்: 28 July 2014.
அண். 1280ல் வரையப்பட்ட இந்த ஓவியமானது, அதன் மேல் இடது மூலையில், ஒரு வில்லாளர் குதிரையிலிருந்து ஒரு பாரம்பரிய மங்கோலிய வில் மூலம் அம்பெய்வதைச் சித்தரிக்கிறது.  
**மங்கோலிய வில்** என்பது ஒரு வகை வளைந்த கலப்பு வில் ஆகும். இது மங்கோலியாவில் பயன்படுத்தப்பட்டது. "மங்கோலிய வில்" என்பது இரண்டு வகை வில்களைக் குறிக்கும். 17ஆம் நூற்றாண்டு முதல் மங்கோலியாவில் இருந்த பெரும்பாலான பாரம்பரிய வில்களுக்குப் பதிலாக அதே போன்ற மஞ்சு வில்கள் பயன்படுத்தப்பட்டன. 

மங்கோலியப் படையெடுப்புக் காலத்தின்போது பயன்படுத்தப்பட்ட பழைய கலப்பு வில்லுடன் குலாகு கான். இது அளவில் சிறியதானது.  
மங்கோலிய வில்லாளர் பற்றிய ஒரு தைமூரிய அரசமரபுக் காலச் சித்தரிப்பு. (கீழ் வலதில் கையொப்பமிடப்பட்டுள்ளது: முகம்மது இப்னு மகமுது ஷா அல் கயாம், 15ஆம் நூற்றாண்டின் ஆரம்பம்).
மங்கோலியப் படையெடுப்பின் போது ஏற்ற வில்வித்தைக்குத் தகுந்த ஒரு சிறிய வில்லை மங்கோலியக் குதிரைப் படையினர் பயன்படுத்தினர்.

மேலும் காண்க
------------

* கலப்பு வில்
* ஏற்ற வில்வித்தை

உசாத்துணை
---------

1. ↑  Dekker, Peter. "Evolution of the Manchu Bow".
2. ↑  "Mongolian Archery: from the Stone Age to Naadam".
**எம். எம். பகுர்தீன் பாவா** (பிறப்பு 1936) பக்கீர்பைத் கலையில் ஈடுபாடு கொண்ட ஒரு சிரேஷ்ட கலைஞராவார்.

வரலாற்றுச் சுருக்கம்
--------------------

மன்னார் மாவட்டத்தில் முசலி பகுதி, சிலாபத்துறையை பிறப்பிடமாகக் கொண்ட இவர், யூசுப் முஹிதீன் பக்கீர், கொலுசம் பீபீ தம்பதியினரின் மகனாவார். எருக்கலம்பிட்டி முஸ்லிம் மகாவித்தியாலயத்தில் 6-ம் வகுப்பு வரை கற்றார். இவரின் மனைவி எம். எஸ். பாத்தும்மா. இவருக்கு 12 பிள்ளைகள் உள்ளனர்.

பக்கீர்பைத் பாடல்.
------------------

தெருத் தெருவாக, பகுதி பகுதியாக, ஊர் ஊராகப் பக்கீர் பாடல்களைப் பாடி, தன் ஜீவனோபாயத்தைக் கழித்து வருகின்றார்.

பக்கீர்பைத் கருப்பொருள்
-----------------------

பலவிதமான புத்தகங்கள்ää இஸ்லாமியப் பாடல்கள், நற்கீர்த்தனைகள், பழைமை வாய்ந்த ஆனந்தக்களிப்புக்கள், பாத்திமா நாயகியின் வரலாறு, நூறு மசாலா போன்ற பல பாடல்களைப் பாடி புகழ்பெற்றவர்.

விருதுகள்
---------

1994-ம் ஆண்டில் இலங்கையில் முஸ்லிம் சமய பண்பாட்டலுவல்கள் அமைச்சு 'வாழ்வோரை வாழ்த்துவோம்' நிகழ்ச்சியில் இவருக்கு "நூருல் கஸீதா" (கவிதை ஒளி) விருதும், பொற்கிழியும் வழங்கி கௌரவித்தது.

ஆதாரம்
------

'**வாழ்வோரை வாழ்த்துவோம்'** நினைவு மலர், வெளியீடு: முஸ்லிம் சமய, கலாசார பண்பாட்டலுவல்கள் திணைக்களம் - 1994.

வெளி இணைப்புகள்
---------------

* இலங்கை முஸ்லிம் எழுத்தாளர்கள், ஊடகவியலாளர்கள், கலைஞர்களின் விபரத்திரட்டு- தொகுதி 08 - புன்னியாமீன்
**கரீம் கனி** இந்திய வமிசாவளியைச் சேர்ந்த ஒரு தென்கிழக்காசிய அரசியல்வாதி. இரண்டாம் உலகப் போருக்கு முன்னர் இவர் மியான்மரில் பா மௌ என்பவரின் கீழ் பாராளுமன்றச் செயலாளராக இருந்தார். இரண்டாம் உலகப் போர்க் காலத்தில், சுபாஷ் சந்திர போஸினால் மலாயாவில் நிறுவப்பட்ட ஆசாத் ஹிந்த் அரசின் அரசுத்துறை அமைச்சராக ஆனார். இவரே "முஸ்லிம் பதிப்பு இல்லம்" என்பதன் முகாமையாளரும், மலாயாவிலிருந்து வெளிவந்த தமிழ் நாளிதழான மலாயா நண்பன் என்பதன் ஆசிரியரும், "டோன்" என்னும் நாளிதழின் மலாயு மொழிப் பதிப்பான *சினாரான்* என்பதன் ஆசிரியரும் ஆவார். 

கரீம் கனி இவற்றுடன் நில்லாது முஸ்லிம் லீக் என்பதன் தொடர்பையும், அகில மலாயா முஸ்லிம் பரப்புச் சங்கம் (AMMMS) என்பதன் தலைமைத்துவத்தையும், இன்னும் பல அமைப்புக்களின் நிறைவேற்றுக் குழுவிலும் இருந்தார். இரண்டாம் உலகப் போரின் பின்னர், இவர் தென்கிழக்காசிய முஸ்லிம் அரசியலில் ஈடுபட்டார். இவரது செயற்பாடுகளில் 1950 இல் சிங்கப்பூரில் இடம் பெற்ற மாரியா எருட்டோகு கலவரங்கள் குறிப்பிடத் தக்கவை.

பர்மாவில் இவரது செயற்பாடுகள்
----------------------------

கரீம் கனி பர்மாவில் வெளியான தமிழ் மற்றும் பர்மிய மொழிச் செய்தித்தாள்களின் ஆசிரியராக இருந்தார். இவர் சுலியா சங்கத்தின் இளைஞர் அணியின் செயலாளராக இருந்ததுடன், 1932 இல் பர்மா சட்டவாக்கப் பேரவைக்கும், 1936 இல் பிரதிநிதிகள் அவைக்கும் தெரிவு செய்யப்பட்டார். பிரித்தானிய உளவுத்துறை அறிக்கையில் "உடனடியாகக் கைது செய்யப்பட வேண்டியோர்" பட்டியலில் இவரது பெயர் உள்ளடக்கப்பட்டது. இரண்டாம் உலகப் போருக்கு முன்னர் இவர் *பா மௌ* என்பவரின் கீழ் பாராளுமன்றச் செயலாளராக இருந்தார்.

மேற்கோள்கள்
-----------

1. ↑  The Muslims of Burma by Moshe Yegar p. 69 footnote 1.
2. ↑  (Burma, Burma during the Japanese occupation, Intelligence Bureau book I [Simla, 1 October 1943])
**மிம் குட்** (*Mim Kut*) என்பது இந்தியா மற்றும் பர்மாவில் உள்ள சூ மக்களின் அறுவடைத் திருவிழாவாகும். இது வழக்கமாக ஆகத்து மற்றும் செப்டம்பர் மாதங்களில் கொண்டாடப்படுகிறது. மக்காச்சோளம், குறத்திப்பாசி மற்றும் சிறுதானிய முதல் அறுவடையின் போது நடைபெறுகிறது.

தோற்றமும் வரலாறும்
------------------

மிம் குட் சோ மக்களின் பழமையான திருவிழாவாகக் கருதப்படுகிறது. இது இறந்தவர்கள் நினைவாகக் கொண்டாடப்படும் விழாவாகும். இந்த விழாவின் போது விருந்து ஒரு பகுதியாக உள்ளது. ஆனால் இந்த திருவிழாவின் போது எந்த வேடிக்கை மகிழ்ச்சியுடன் கூடிய நிகழ்வுகள் இல்லை.

கொண்டாட்டம்
-----------

மிம் குட் மிகவும் ஆரவாரத்துடன் அரிசி-பீர் குடிப்பது, பாடுவது, நடனமாடுவது மற்றும் விருந்து வைப்பது போன்ற நடைமுறை மூலம் கொண்டாடப்படுகிறது. அறுவடையின் போது முதலில் அறுவடைச் செய்யப்படும் மாதிரிகள் இறந்தவர்களுக்காக அர்ப்பணிக்கப்படுகின்றன. இது 'அறுவடை திருவிழா' என அறியப்படுகிறது.
விழாவின் சிறப்பம்சங்கள்/முக்கிய சடங்குகள்

குக்கி மக்கள் இந்த முக்கியமான குக்கி திருவிழாவின் பழங்கால மரபுகளை மதிக்கும் வகையில் விழாக்களை நடத்துகின்றனர். இறந்த தங்கள் முன்னோர்களின் ஆத்மா சாந்தியடையவும் அவர்கள் அஞ்சலி செலுத்துகிறார்கள். ஆடம்பரமான நடன நிகழ்ச்சிகள் மற்றும் பாடல்களுடன் கலை நிகழ்ச்சிகள் பல்வேறு கிராமங்களைச் சேர்ந்த கலாச்சாரக் குழுக்களால் நிகழ்த்தப்படுகின்றன. பெரிய பாரம்பரிய மேளங்களை இசைத்தும், நீண்ட கொம்புகள் மற்றும் பிற வழக்கமான கருவிகளுடன் ஒத்திசைவான கேகோஃபோசு இசையுடன் கொண்டாடுகின்றனர். மிம்குட் மாநில திருவிழா, குக்கி சமுதாயத்தின் மகிழ்ச்சி மற்றும் கொண்டாட்டத்தில் மக்கள் சேர அனுமதிக்கிறார். குக்கி மக்கள் தங்கள் இன கலாச்சாரத்தை பிரதிபலிக்கும் கலைகள் மூலம் தமது வெளிப்படுத்துகிறார்கள்.

இந்த திருவிழா பிரமாண்டமான கொண்டாட்டமாக நடத்தப்பட்டாலும் மிம் குட் 2021-ஆம் ஆண்டில் கோவிட்-19 பெருந்தொற்று காரணமாக பெரிய அளவில் அனுசரிக்கப்படாமல் இருந்தது.

மேற்கோள்கள்
-----------

1. ↑  Barthakur, Dilip Ranjan (2003). *The Music And Musical Instruments Of North Eastern India*. Mittal Publications. பக். 55. பன்னாட்டுத் தரப்புத்தக எண்:978-81-7099-881-5.. பார்த்த நாள்: 8 August 2012.
2. ↑  Neihsial, Tualchin & History and Culture of the Zoumis, Manipur University (1993).
3. ↑  "OVERVIEW OF MIZO FESTIVALS AND CEREMONIES" (PDF). *shodhganga*. 20 September 2020 அன்று பார்க்கப்பட்டது.
4. ↑  "Mim Kut Festival". *utsav.gov.in* (ஆங்கிலம்). 2023-02-25 அன்று பார்க்கப்பட்டது.
5. ↑
மக்ரும்
**மக்ரூன்** அல்லது **மக்ரும்** என அழைக்கப்படும் தின்பண்டம், தூத்துக்குடி, திருநெல்வேலி மற்றும் கன்னியாகுமரி மாவட்டத்துக் கடற்கரையோரப் பகுதி மக்கள் விரும்பி உண்னும் இனிப்பு வகைகளுள் ஒன்றாகும். மக்ரூன் என்பது ஒரு போர்த்துக்கீசியச் சொல்லாகும். மக்ரூன் என்றால் போர்த்துக்கீசிய மொழியில் "முந்திரியும் முட்டையும் கலந்த இனிப்பு" என்று பொருள். வணிகத்திற்காகவும், மதத்தைப் பரப்புவதற்காகவும் இந்தியாவின் தென்பகுதிக் கடற்கரைக்கு வந்த போர்த்துக்கீசியர்கள் தங்கள் நிர்வாகத்திற்கேற்ற இடமாக தூத்துக்குடியைத் தேர்வு செய்து அங்கேயே தங்கியிருந்தனர். இவர்கள் மக்ரூனை விரும்பிச் செய்து சாப்பிட்டனர். வெள்ளை நிறத்திலிருக்கும் இந்த இனிப்பு வாயில் போட்டாலே கரைந்து விடும். எனவே இதை குழந்தைகள் கூட விரும்பிச் சாப்பிடும். மக்ரூன் தயாரிப்பில் தூத்துக்குடி தான் இன்னும் பெயர் பெற்று விளங்குகிறது.

தூத்துக்குடியை நிர்வகித்த பிரிட்டானிய ஆங்கிலேய பிரபுக்களும், பாதிரிமார்களும் பிரேசில் நாட்டின் வடகிழக்குப் பகுதிகளில் இருந்து கொல்லம் வழியாக கப்பல்களில் முந்திரிக்கொட்டைகளைக் கொண்டுவந்து மக்ரூன் செய்து சாப்பிட்டார்கள். கொல்லம் வழியாக வந்ததால் முந்திரிக்கொட்டையை தூத்துக்குடி, குமரி மாவட்ட மக்கள் *கொல்லாக்கொட்டை* என்று அழைக்கிறார்கள்.

செய்முறை
--------

1 கிலோ மக்ரூன் செய்ய அரை கிலோ சர்க்கரை, அரை கிலோ முந்திரி, 12 முதல் 15 கோழி முட்டைகள் தேவை. முந்திரியையும் சர்க்கரையையும் நன்கு அரைத்துத்தூளாக்க வேண்டும். முட்டையின் வெண்கருவைக் கவனமாகப் பிரித்தெடுத்து நன்றாக அடித்துக் கலக்கவேண்டும். மக்ரூனின் மென்மையைத் தீர்மானிப்பது இந்த கலக்கல்தான். இதற்கென கிரைண்டர் போன்ற இயந்திரங்களைப் பயன்படுத்துகிறார்கள். அடிக்க அடிக்க குப்பென மேலெழுந்து நுரை ததும்பும். சர்க்கரையை கொட்டி, திரும்பவும் அடிக்கிறார்கள். பின், முந்திரிப் பவுடரை கொட்டி மிதமான பதத்தில் பிணைக்கிறார்கள். 

மக்ரூனுக்கு வடிவம் வார்ப்பதுதான் முக்கியம். கைதேர்ந்தவர்களுக்குத்தான் இது சாத்தியப்படும். ஒரு பேப்பரை சுருள் பொட்டலம் போல போட்டுக்கொண்டு அதற்குள் மாவை அள்ளிவைத்து கீழ்பாகம் வழியாக மாவால் கோலம் போட சுருள் வடிவத்தில் கீழே பரவுகிறது மாவு. வடிவம் கிடைத்ததும் சூளை அடுப்பின் மேல்தளத்தில் மிதமான சூட்டில் மக்ரூன் தட்டுக்களை அடுக்கி காயவைக்கிறார்கள். ஒரு இரவு முழுதும் காய்ந்தால் "மக்ரூன்" தயாராகிவிடுகிறது.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Ara|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

பெரிய பச்சை நிற மக்காவ் கிளிகள் இயற்கை வரம்பில் மிகப்பெரிய கிளிகளாகும். மக்காவ் இனங்களில் இவை இரண்டாவது மிகப்பெரிய இனமாகும். (சிவப்பு மற்றும் பச்சை நிற மக்காவைக் காட்டிலும் மற்ற பெரிய மெக்காவைக் காட்டிலும் ஒப்பீட்டளவில் குட்டையான வால் கொண்டவை) இவ்வுலகில் மூன்றாவது எடை மிகுந்த கிளியினம் இவையாகும். இந்த இனங்கள் சராசரியாக 85-90 செ.மீ. (33.5-35.5 அங்குலம்) மற்றும் எடை 1.3 கிலோ (2.9 எல்பி) கொண்டவை. இவை முக்கியமாக பச்சை நிறம் கொண்ட உடல் பகுதி, சிவப்பு நிறமுள்ள முன் நெற்றி மற்றும் வெளிர் நீல நிற பின்புறம் மற்றும் மேல் இறகுகள் உடைய வால்பகுதி ஆகியவற்றைக் கொண்டுள்ளன. வால்பகுதி சிவந்த பழுப்பு நிறமும் வெளிர் ஊதா நிறமும் கொண்டது. இவற்றின் தோல் பகுதிகளில் சிறிய கருப்பு வண்ண இறகுகள் உள்ளன. இவை வளர்ந்த பெண்கிளிகளில் சிவப்பு நிறமாக இருக்கும். இவை இராணுவ மக்காவ் போன்ற தோற்றம் கொண்ட காரணத்தால் இரண்டும் பறக்கும் போது குழப்பம் ஏற்படும்.

உசாத்துணை
---------

1. ↑  BirdLife International (2020). "*Ara ambiguus*". *IUCN Red List of Threatened Species* **2020**: e.T22685553A172908289. doi:10.2305/IUCN.UK.2020-3.RLTS.T22685553A172908289.en.. பார்த்த நாள்: 19 November 2021.
2. ↑  "Appendices | CITES". *cites.org*. 2022-01-14 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Ara ambiguus***   
என்பதின் ஊடகங்கள் உள்ளன. 

* Ara ambiguus call
* Call, videos

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q846974
* விக்கியினங்கள்: Ara ambiguus
* ADW: Ara\_ambigua
* BioLib: 21952
* BirdLife: 22685553
* ஈபேர்டு: grgmac
* ECOS: 9017
* GBIF: 5959233
* iNaturalist: 47675
* ITIS: 714033
* IUCN: 22685553
* NBN: NHMSYS0020789021
* என்.சி.பி.ஐ: 467031
* Neotropical: grgmac
* Species+: 11207
* TSA: 2123
* Xeno-canto: Ara-ambiguus

 |
**செஞ்சி ந. இராமச்சந்திரன்** (*Gingee N. Ramachandran*) (பிறப்பு: சூன் 3, 1944) ஓர் இந்திய அரசியல்வாதி ஆவார். இவர் இந்திய நாடாளுமன்ற உறுப்பினராகவும் தமிழ்நாடு சட்டப் பேரவை உறுப்பினராகவும் இருந்துள்ளார்.

வாழ்க்கை வரலாறு
---------------

இராமச்சந்திரம் தென்னாற்காடு மாவட்டம் செஞ்சு வட்டம் அவியூரினைச் சார்ந்தவர். இவர் இளங்கலை பட்டத்தினை சென்னை பச்சையப்பன் கல்லூரியிலும், சட்டப்படிப்பினை சென்னை சட்டக் கல்லூரியிலும் பயின்றார். இவருக்கு ஒரு மகன் உள்ளார்.

அரசியல்
-------

இராமச்சந்திரன் தமிழக சட்டப் பேரவைக்கு 1977, 1980, மற்றும் 1989ஆம் ஆண்டுகளில் நடைபெற்ற தேர்தலில் திராவிட முன்னேற்றக் கழக வேட்பாளராகப் போட்டியிட்டு வெற்றிபெற்றுள்ளார். பின்னர் வைகோ திமுகவிலிருந்து விலகிய போது இவரும் திமுகவிலிருந்து விலகினார். 
இவர் 14 வது மக்களவை உறுப்பினராகவும், இந்திய அரசின் நிதி அமைச்சராகவும் இருந்துள்ளார். இவர் தமிழ்நாட்டின், வந்தவாசி தொகுதியிலிருந்து, இந்திய நாடாளுமன்றத்திற்கு மறுமலர்ச்சி திராவிட முன்னேற்றக் கழக வேட்பாளராகப் போட்டியிட்டுத் தோ்ந்தெடுக்கப்பட்டாா். இவர் மறுமலர்ச்சி திராவிட முன்னேற்ற கழகம் (MDMK) அரசியல் கட்சியில் உறுப்பினராக உள்ளார். திசம்பர் மாதம் 6 ஆம் தேதி, மறுமலா்ச்சி திராவிட முன்னேற்றக் கழகத்தின் பொதுச் செயலாளரான வைகோ கட்சியின் செயல் தலைவரான எல். கணேசன் மற்றும் துணை பொதுச் செயலாளர் செஞ்சி என். இராமச்சந்திரன் ஆகியோரை கட்சிக்கு எதிரான நடவடிக்கைகளில் ஈடுபட்டதற்காக, அனைத்து பதவி மற்றும் பொறுப்பிலிருந்து தற்காலிகமாக நீக்கப்பட்டனர். பின்னர் 2014ஆம் ஆண்டு செ. செயலலிதா முன்னிலையில் அனைத்திந்திய அண்ணா திராவிட முன்னேற்றக் கழகத்தில் இணைந்தார்.

மேற்கோள்கள்
-----------

1. ↑  "Ramachandran, Shri Gingee N embers Bioprofile". Lok Sabha. 9 April 2021 அன்று பார்க்கப்பட்டது.
2. ↑  "MDMK rebels to join DMK on Feb 22". New Indian Express. 2 January 2009. 9 April 2021 அன்று பார்க்கப்பட்டது.
3. ↑  "Thanthai Periyar award for Gingee Ramachandran". New Indian Express. 17 January 2020. 9 April 2021 அன்று பார்க்கப்பட்டது.
4. ↑  "Former ministers appointed to key posts in party". New Indian Express. 14 September 2018. 9 April 2021 அன்று பார்க்கப்பட்டது.
5. ↑  "Vaiko follows Rao, pulls out of UPA". தி எகனாமிக் டைம்ஸ். 17 May 2007. 9 April 2021 அன்று பார்க்கப்பட்டது.
6. ↑  "Veteran 'Gingee' Ramachandran Joins AIADMK". New Indian Express. 18 April 2014. 9 April 2021 அன்று பார்க்கப்பட்டது.

வெளி இணைப்புகள்
---------------

* Members of Fourteenth Lok Sabha - Parliament of India website
*
சீவப்பட்ட ரப்பர் மரங்களில் இருந்து ரப்பர் பால் சேகரிக்கப் படுகிறது
**கித்தா** என்பது (மலாய்: *Getah*; ஆங்கிலம்: *Rubber*); என்பது ஒரு மலாய்ச் சொல் ஆகும். தமிழில் ரப்பர் என்று பொருள்படும். தென்னிந்தியாவில் இருந்து இந்தியர்கள் மலாயாவிற்கு சஞ்சிக்கூலிகளாய் கொண்டு வரப்பட்ட காலத்தில் இருந்து இந்தச் சொல் மலேசியாவில் ஒரு வழக்குச் சொல்லாக இருந்து வருகிறது. அப்போதைய காலத்தில் *ரப்பர்* எனும் ஆங்கிலச் சொல் ஒரு பயன்பாட்டுச் சொல்லாக இருக்கவில்லை.

பொதுவாக, மலேசியாவில் உள்ள தமிழர்கள், அனைவரும் ரப்பர் என்பதை *கித்தா* என்றுதான் அழைக்கிறார்கள். ரப்பர் தோட்டத்தை *கித்தா தோட்டம்* என்றும்; ரப்பர் மரங்கள் உள்ள இடத்தை *கித்தா தோப்பு* என்றும் அழைக்கிறார்கள். கித்தா என்பது மலேசியத் தமிழர்கள் உருவாக்கிய வட்டாரச் சொற்களில் ஒன்றாகும்.

ரப்பர் பாலைச் சேகரிக்கப் பயன்படுத்தப்படும் ஏனத்தை கித்தா மங்கு என்று அழைக்கிறார்கள். *மங்கு* என்பது *மங்கோக்* எனும் மலாய்ச் சொல்லில் இருந்து உருவானது. மங்கோக் என்றால் குவளை.

பின்னணி
-------

கடல் கடந்து வந்த மக்கள் ஒரு புதிய சூழலில், தங்களுக்கு முன்பின் அறியாத தெரியாத ஒரு தொழிலை மேற்கொண்ட பொழுது, அந்தத் தொழிலை ஒட்டிய பல்வேறு பொருள்களுக்கு பெயர் வைப்பதற்காக, அவர்கள் புதிய சொற்களைத் தேடி அலையவில்லை. மாறாக, அப்போது புழக்கத்தில் இருந்த மலாய்ச் சொற்களை, அப்படியே பயன்படுத்திக் கொண்டனர். அந்த வகையில் கித்தா என்பதும் ஒரு சொல் ஆகும்.

இதைத் தவிர, சூழ்நிலைக்கு ஏற்ற வகையில் சில தமிழ்ச் சொற்களையும் உருவாக்கியுள்ளனர். அந்தச் சொற்கள் இன்றும் நடைமுறையில் உள்ளன. மலேசியத் தமிழர்கள் உருவாக்கிய சில தமிழ்ச் சொற்கள்:

* ஒட்டுப் பால்
* கோட்டுப் பால்
* கட்டிப்பால்
* குத்து உளி
* காது உளி
* ஏணிக் கோடு
* கழுத்துக் கோடு
* நெற்றிக் கோடு
* நிரை
* வேலைக்காடு
* பாசாக்காடு
* ஒட்டுக்கன்று
* தவரணை
* அந்தி வேலை
* பசியாறல்
* தொங்கல்
* தண்டல்
* பச்சைக்காடு
* கொலை வெட்டு
* கம்பிச் சடக்கு

மேற்கோள்கள்
-----------

1. ↑  "Malaysian Rubber Board". *www.lgm.gov.my*. 20 December 2021 அன்று பார்க்கப்பட்டது.
**ஷேய்க் அப்துர் ரஹ்மான்** (Shaykh Abdur Rahman) வங்காளதேசத்தின் தடை செய்யப்பட்ட தீவிரவாத இயக்கமான ஜகார்தா முஸ்லிம் ஜனதா வங்காளதேசத்தின் தலைவன் ஆவான். இவனை *அப்துர் ரஹ்மான் ஷேய்க்* (Abdur Rahman Shaykh) என்றும் அழைப்பர்.2001 ஆம் ஆண்டு *தினஜ்பூர்* மாவட்டத்தில் நடந்த குண்டு வெடிப்பிற்குப் பின்னரே இவ்வியக்கத்தைப் பற்றி தெரிய ஆரம்பித்தது. இந்த இயக்கமானது வங்காளதேச அரசால் தீவிரவாத இயக்கம் என அறிவிக்கப்பட்டு தடை செய்யப்பட்டுள்ளது. 2005 ஆம் ஆண்டு தன்னார்வ நிறுவனங்கள் மீது தாக்குதல் நடத்தியதைத் தொடர்ந்து நடந்த கண்காணிப்பில் வங்காளதேசம் முழுவம் 300 இடங்களில் 500 வெடிகுண்டுகளை வைத்திருந்தது கண்டுபிடிக்கப்பட்டு பின்னர் இவ்வியக்கம் தடை செய்யப்பட்டது. 2005 ஆம் ஆண்டு வங்காளதேசம் முழுவதும் நடந்த தொடர் குண்டு வெடிப்பின் பின்னான தேடுதலில் 2006 ஆம் ஆண்டு மார்ச் மாதம் கைது செய்யப்பட்டார். 2007 ஆம் ஆண்டு மார்ச் மாதம் 30 ஆம் தியதி இவருக்குத் தூக்குத் தண்டனை வழங்கப்பட்டது.

இதையும் பார்க்கவும்
-------------------

* வங்காளதேச ஜமாத்-உல்-முஜாகிதீன்
* வங்காளதேசக் குண்டு வெடிப்பு, 2005

மேற்கோள்கள்
-----------

1. ↑  Jama'atul Mujahideen Bangladesh (JMB), from South Asia Terrorism Portal
2. ↑  "The Rising Tide of Islamism in Bangladesh By Maneeza Hossain, Hudson Institute: [[Current Trends in Islamist Ideology]] vol. 3, February 16, 2006". ஏப்ரல் 5, 2006 அன்று மூலம் பரணிடப்பட்டது. ஜனவரி 4, 2014 அன்று பார்க்கப்பட்டது.
3. ↑
4. ↑  Top Bangladesh militant captured: police பரணிடப்பட்டது 2007-03-31 at the வந்தவழி இயந்திரம், Reuters news report, 6 March 2006.
5. ↑  Six JMB militants walk gallows பரணிடப்பட்டது 2012-02-05 at the வந்தவழி இயந்திரம், BDNews24 March 30, 2007.
**அமராவதி தொல்பொருள் அருங்காட்சியகம்** (*Amaravati Archaeological Museum*) இந்தியாவின் மாநிலமான ஆந்திரப் பிரதேசத்திலுள்ள குண்டூர் மாவட்டத்தின் அமராவதி என்ற கிராமத்தில் அமைந்துள்ளது. ஆந்திர மாநில சுற்றுலாத்துறை மூலம் இந்த அருங்காட்சியகம் இயங்குகிறது. அருங்காட்சியகம் தினமும் காலை 10:00 மணிக்கு திறந்து மாலை 5:00 மணிக்கு மூடப்படுகிறது. வெள்ளிக்கிழமை மட்டும் விடுமுறை நாளாகும். 

அமராவதி தொல்பொருள் அருங்காட்சியகத்தில் ஏராளமான பழங்கால கலைப்பொருட்கள் உள்ளன. அகழ்வாராய்ச்சியின் போது கண்டெடுக்கப்பட்ட அனைத்து கலைப்பொருட்களும் அருங்காட்சியகத்தில் வைக்கப்பட்டுள்ளன. அருங்காட்சியகத்தில் காட்சிப்படுத்தப்பட்ட கலைப்பொருட்கள் கி.பி 200 ஆம் ஆண்டுக்கு முந்தைய பண்டைய அமராவதியை அடையாளம் காட்டுகின்றன.

அமராவதி அருங்காட்சியகம் மூன்று வெவ்வேறு காட்சியகங்களாக பிரிக்கப்பட்டுள்ளது. முதல் காட்சியகத்தில் வரலாற்றுக்கு முந்தைய கலை பாரம்பரியங்களான பூரணகும்பா வடிவமைப்புகள், தாமரை வடிவமைப்புகள் காட்சிப்படுத்தப்பட்டுள்ளன. கி.பி 700 ஆம் ஆண்டு கால அக்னி சுகந்தா, குவிமாடம் மற்றும் போதி மரத்தின் கீழ் ஒரு சிம்மாசனம் ஆகிய தொல் பொருள்கள் உள்ளன.

இரண்டாவது லாட்சிக் கூடத்தில் புத்தரின் உருவம், அவர் காலத்தைச் சேர்ந்த சில நாணயம் மற்றும் கலைப்பொருட்கள் காட்சிக்கு வைக்கப்பட்டுள்ளன. 

மூன்றாவது காட்சிக்கூட்த்தில் கி.பி 100 ஆண்டுக்கு முந்தைய கலைப்பொருட்கள் காட்சிக்கு வைக்கப்பட்டுள்ளன. இப்பகுதி குளிரூட்டப்பட்டு கலைப்பொருட்கள் பாதுகாக்கப்படுகின்றன.

மேற்கோள்கள்
-----------

1. ↑  "Archaeological Museum, Amaravati". *Archaeological Survey of India*. National Informatics Centre. 12 March 2016 அன்று பார்க்கப்பட்டது.
2. ↑  "Amaravathi Archaeological Museum". *Official website Guntur District*. National Informatics Centre. 10 March 2016 அன்று மூலம் பரணிடப்பட்டது. 12 March 2016 அன்று பார்க்கப்பட்டது.

புற இணைப்புகள்
--------------

விக்கிமீடியா பொதுவகத்தில்,  
 ***அமராவதி தொல்பொருள் அருங்காட்சியகம்***   
என்பதின் ஊடகங்கள் உள்ளன.
1886ம் ஆண்டு **ஷோம்பென்** மக்கள்
**ஷோம்பென்** அல்லது **ஷாம் பென்** (Shompen people) என்றால் இந்திய யூனியன் பிரதேசமான அந்தமான் நிகோபார் தீவுக்கூட்டங்களில் கிரேட் நிக்கோபார் தீவு, அந்தமான் மற்றும் நிக்கோபார் தீவுகளின் உள் காட்டுப் பகுதியில் மறைந்து வாழும் பழங்குடி இன மக்கள் ஆகும். **ஷோம்பென்** மக்கள் இந்திய அரசால் மலைவாழ் பழங்குடியினர் என்று சான்று அளிக்கப்பட்டுள்ளார்கள்.

ஷோம்பென் மொழி
-------------

ஷோம்பென் மக்கள் பேசும் மொழியானது அடிப்படையில் தென்கிழக்கு ஆசியாவில் பேசும் மொழிகள் என்ற குடுபம்பத்தைச் சேர்ந்தது என்று அறியப்படுகிறது. பொதுவாக இந்தியா, வியட்னாம் போன்று 168 மொழிகள் இவ்வகையில் உலகில் உள்ளதாக எனோலாக் என்னும் நிறுவனம் கணக்கிட்டுள்ளது. இதில் வியட்னாமிய மொழி, குமேர் மொழி, மோன் மொழி போன்றவை மட்டுமே எழுத்துவடிவில் உள்ளது.

சமூகம்
------

ஷோம்பென் மக்கள் பொதுவாக காட்டு வாழ்க்கையே வாழ்ந்து அதன்மூலம் கிடைக்கும் பொருள்கள் கொண்டு வாழ்ந்து வருகிறார்கள். 1980ம் ஆண்டுகளில் இவர்கள் 2 தீவுகளிலும் சேர்ந்து 22 தனி நபர்களாகவும், 10 குழுக்களாகவும் வாழ்ந்து வருகிறார்கள். இவர்கள் கற்காலம் தொட்டு வாழ்ந்துவரும் பழங்குடிகள் என்று அறியப்படுகிறார்கள். 2011ம் ஆண்டு மக்கள் தொகைக்கணக்கெடுப்பின் படி இவர்களில் எண்ணிக்கை 229 என்று அறியப்படுகிறது. முதன் முறையாக இந்த மக்கள் 2014ம் ஆண்டிற்கான மக்களவைத் தேர்தலில் வாக்களித்துள்ளார்கள்.

2004ம் ஆண்டு ஏற்பட்ட சுனாமியால் காட்டுப்பகுதியில் வாழ்ந்து வந்த இந்த மக்கள் பலரும் இறந்து விட்டதாக அறியப்படுகிறது.

பிறப்புரிமையியல்
----------------

1886ம் ஆஆண்டில் **ஷோம்பென் குழு**. இவர்களின் முடியின் தோற்றத்தைக்கொண்டு மரபணுக்கலப்பை அடையாளம் காணலாம்.
இந்த மக்களின் டிஎன்ஏ சோதனைப்படி இவர்கள் இந்தோனேசிய மக்களின் 
டிஎன்ஏயுடன் ஒத்துப்போவதாகக் கூறுகிறார்கள். இவர்களின் Y நிறமூர்த்தம் கொண்டு சோதனை செய்தபோது ஆஸ்திரேலிய இனத்திலும், நிக்கோபார் இனத்திலும் மற்றும் வியட்நாமியர் என்றும் கூறுகிறார்கள்.

மேற்கோள்கள்
-----------

1. ↑  "List of notified Scheduled Tribes" (PDF). Census India. p. 27. 15 December 2013 அன்று பார்க்கப்பட்டது.
2. 1 2 3  Weber, George. "The Shompen People". The Andaman Association. 2008-06-18 அன்று மூலம் பரணிடப்பட்டது. January 2010 அன்று பார்க்கப்பட்டது. Check date values in: `|accessdate=` (உதவி)
3. ↑  அந்தமான் நிகோபாரில் முதல் முறையாக வாக்களித்த ஷோம்பென் பழங்குடிகள்
4. ↑  Trivedi, Rajni; T. Sitalaximi, Jheelam Banerjee, Anamika Singh, P. K. Sircar and V. K. Kashyap (March 2006). "Molecular insights into the origins of the Shompen, a declining population of the Nicobar archipelago". *Journal of Human Genetics* **51** (3): 217–226. doi:10.1007/s10038-005-0349-2. பப்மெட்:16453062. . 
[*தொடர்பிழந்த இணைப்பு*]

வெளி இணைப்புகள்
---------------

* "Nicobarese and Shompen". The Andaman Association. 2011-07-09 அன்று மூலம் பரணிடப்பட்டது. January 2010 அன்று பார்க்கப்பட்டது. Unknown parameter `|=` ignored (உதவி); Check date values in: `|accessdate=` (உதவி)

இதனையும் காண்க
--------------

* அந்தமான் செண்டினல் பழங்குடி மக்கள்
* ஜாரவா பழங்குடியினர்
**செஞ்சதுக்கம்** (*Red Square*, உருசியம்: Красная площадь) உருசிய நாட்டின் மாசுக்கோவிலுள்ள ஒரு புகழ் பெற்ற சதுக்கமாகும். இது முன்னைய அரசர் காலத்துக் கோட்டையும், தற்போதைய உருசிய சனாதிபதியின் வசிப்பிடமும் ஆகிய கிரெம்லினை "கித்தாய்-கோரோட்" எனப்படும் வரலாற்றுப் புகழ் மிக்க வணிகப் பகுதியில் இருந்து பிரிக்கிறது. இங்கிருந்து விரிந்து செல்லும் முக்கியமான சாலைகள் நகருக்கு வெளியே நெடுஞ்சாலைகள் ஆகி நாட்டின் பல பகுதிகளுக்கும் செல்கின்றன. இதனால், செஞ்சதுக்கம் மாசுக்கோவினது மையமாக மட்டுமன்றி, முழு உருசியாவினதும் மையச் சதுக்கமாகக் கருதப்படுகின்றது.

தோற்றமும் பெயரும்
-----------------

இச் சதுக்கத்தைச் சுற்றிலும் காணப்படும் செங்கற் கட்டிடங்களைக் காரணமாக வைத்தோ, பொதுவுடைமைக் கொள்கைக்கும் செந்நிறத்துக்கும் உள்ள தொடர்பினாலோ இதற்குச் செஞ்சதுக்கம் என்னும் பெயர் ஏற்படவில்லை. "கிராஸ்னாயா" (красная) என்னும் உருசியச் சொல்லுக்கு "சிவப்பு", "அழகு" என்னும் இரு பொருள்கள் உள்ளன. இச் சதுக்கத்துக்கு அருகில் அமைந்துள்ள புனித பசில் பேராலயத்தைக் குறிக்க "அழகு" என்னும் பொருளில் "கிரானஸ்யா" என்னும் பெயர் வழங்கியது. இது பின்னர் அருகில் உள்ள சதுக்கத்தைக் குறிப்பதாயிற்று. இச் சதுக்கம் முன்னர் "எரிந்துபோன இடம்" என்னும் பொருள்படும் "போசார்" என்னும் பெயரால் அழைக்கப்பட்டு வந்தது. 17 ஆம் நூற்றாண்டிலேயே இதற்குத் தற்போதைய பெயர் புழங்கத் தொடங்கியது.

வரலாறு
------

செஞ்சதுக்கத்தின் சிறப்பான வரலாறு, வசிலி சுரிக்கோவ், கான்சுட்டன்டின் யுவோன் போன்ற பல ஓவியர்களினால் வரையப்பட்ட ஓவியங்களில் வெளிப்படுகின்றன. இச் சதுக்கம் மாசுக்கோவின் முக்கிய சந்தைப் பகுதியாகவே உருவாக்கப்பட்டது. பல்வேறு பொது விழாக்கள் இடம்பெறும் இடமாகவும், பிரகடனங்கள் செய்யப்படும் இடமாகவும் இச் சதுக்கம் பயன்பட்டதுடன், சிலவேளைகளில் சார் மன்னர்களின் முடிசூட்டு விழாக்களும் இங்கு இடம்பெற்றுள்ளன. படிப்படியாக வளர்ச்சி பெற்ற இச் சதுக்கம் பின்னர் எல்லா அரசாங்கங்களினதும் அரச விழாக்களுக்கான இடமாக விளங்கி வருகிறது.

உலக பாரம்பரியக் களம்
--------------------

13 ஆம் நூற்றாண்டில் இருந்து உருசிய வரலாற்றோடு பிரிக்க முடியாதபடி இணைந்திருப்பதனால் இச் சதுக்கமும் கிரெம்லினும், 1990 ஆம் ஆண்டில் யுனெசுக்கோவினால் உலக பாரம்பரியக் களமாக அறிவிக்கப்பட்டது.

பிரதான காட்சி
-------------

360° பரப்புக் காட்சியில் செஞ்சதுக்கம்: புனித பசில் பேராலயம் (தெ.கி), கிரெம்லின் மற்றும் வரலாற்று நூதனசாலை (வ.மே).

இவற்றையும் பார்க்கவும்
----------------------

* புனித பசில் பேராலயம்
* கிரெம்லின் சுவர்

வெளியிணைப்புக்கள்
-----------------

* யூடியூபில் Documentary «பனி மூடிய மாசுக்கோ», 00:07:23, 1908
* மாசுக்கோ வாழ்க்கை: மாசுக்கோவின் செஞ்சதுக்கத்துக்கான வழிகாட்டி (ஆங்கில மொழியில்)
* செஞ்சதுக்கத்தின் முப்பரிமாணத் தோற்றம் பரணிடப்பட்டது 2013-01-07 at the வந்தவழி இயந்திரம் (ஆங்கில மொழியில்)
* செஞ்சதுக்கத்துக்குச் செல்லல் பரணிடப்பட்டது 2013-05-05 at the வந்தவழி இயந்திரம் – செஞ்சதுக்கத்துக்கும் கிரெம்லினுக்கும் செல்வோருக்கான பயனுள்ள தகவல்கள் (ஆங்கில மொழியில்)
* செஞ்சதுக்கமும் சுற்றாடலும் (ஆங்கில மொழியில்)
**ஷேர்னி** (*Sherni*) என்பது 2021 ஆண்டைய இந்திய இந்தி திரைப்படமாகும். ஷேர்னி என்ற இந்தி சொல்லுக்கு பெண்புலி என்பது பொருளாகும். இத்திரைப்படத்தை அமித் மசூர்கர் இயக்கியுள்ளார். இப்படத்தில் வித்யா பாலன் முக்கிய வேடத்தில் நடித்துள்ளார். இவருடன் முகுல் சத்தா, நீரஜ் கபி, விஜய் ராஸ், ஷரத் சக்சேனா ஆகியோரும் நடித்துள்ளனர்.

*ஷேர்னி* படத்திற்கு நரேன் சந்தாவர்க்கர், பெனடிக்ட் டெய்லர் ஆகியோர் பின்னணி இசையமைக்க, மயூர் நர்வேகர் இசை இயக்குநராக பணிபுரிந்துள்ளார். பாடல்களுக்கு வரிகளை ஹுசைன் ஹைட்ரி எழுதியுள்ளார். 
இப்படத்தின் கதையானது மகாராட்டிரத்தில் நடந்த ஒரு உண்மை சம்பவத்தை அடிப்படையாக கொண்டது.

கதை
---

இப்படத்தின் கதை இந்தியாவின் உத்திரப் பிரதேசத்தில் புலிகள் அதிகமாக வாழும் வனப்பகுதியை ஒட்டிய சிற்றூரில் நடப்பதாக காட்டப்படுகிறது. கிராமத்திலிருந்து காட்டுக்குள் கால்நடைகளை மேய்க்க வருபவரும் முதியவரும், சுள்ளி பொறுக்கவரும் பெண்ணும் அடுத்தடுத்து புலியால் அடித்துக் கொல்லப்படுகின்றனர். இதனால் பிரச்சனை சூடுபிடிக்கிறது. அடர்ந்த காட்டிலிருந்து கிராமத்தை ஒட்டிய காட்டின் எல்லைப் பகுதியில் அந்த இரட்டை குட்டிகளுள்ள அந்தப் புலி வந்துள்ளது.

புலியை அடந்த காட்டுக்குள் விரட்ட வனத்துறை பெண் அதிகாரி வித்யா வின்செண்ட் (வித்யா பாலன்) நடவடிக்கை எடுகிறார். அதனால் புலியும் நகரத் தொடங்குகிறது. அது நகரும் பாதையில் பெருமளவு காடு அழிக்கபட்டு, அடையில் தாமிர சுரங்கமும், அதிவிரைவு நெடுஞ்சாலையும் அமைக்கபட்டுள்ளது. இதனால் புலி அடர்ந்த காட்டை நொக்கி செல்வதில் தடங்களும் சிக்கலும் நேர்கிறது. மேச்சல், சுள்ளி போன்றவற்றிற்க்கு காட்டி நம்பியுள்ள மக்கள் ஒரு புறம், மனித இடையூறு இல்லாத காட்டை விரும்பும் புலி ஒருபுறம் என இருதரப்புக்கும் இடையில் சிக்கிக்கொள்ளும் வனத்துறை புலியைக் காக்க விரும்புகிறது. 

ஒருபுறம் சூமூக தீர்வை நடுவதைவிட அதில் தங்களுக்கு என்ன ஆதாயம் கிடைக்கும் என்பதையும், அப்போதைக்கு பிரச்சனையை முடிவுக்கு கொண்டவரவுமே ஆட்சியாளர்களும் அதிகாரிகளும் முயல்கின்றனர். இனால் குழம்பிய வனத்துறையினர், அரசியலவாதிகள், உள்ளூர் அரசியல்வாதிகள், தனியார் வேட்டை ஆர்வலர்கள் என பலதரப்பினருக்கு இடையில் அந்த புலி சிக்கிக்கொள்கிறது. இறுதியில் புலிக்கு என்ன நேர்ந்தது என்பதே கதையாகும்.

நடிகர்கள்
---------

* வித்யா பாலன் -வித்யா வின்செண்ட்
* முகுல் சத்தா -பவன்
* நீரஜ் கபி -அகில் நங்கியா
* விஜய் ராஸ் -ஹசன் நூரானி
* ஷரத் சக்சேனா -ரஞ்சன் ராஜன்ஸ் அக்கா பிந்து
* அஸ்வினி லடேகர் -பெண் வன காவலர்
* பிரிஜேந்திர கலா -பன்சிலால் பன்சால்
* சம்பா மண்டல் -ஜோதி
* கோபால் தத் -சைபிரசாத்
* இலா அருண் -பவனின் தாய்
* சுமா முகுந்தன் -வித்யாவின் தாய்
* சத்தியகம் ஆனந்த் -பி.கே. சிங்
* மனோஜ் பக்ஷி -ஜங்கிள் முகாமில் அமைச்சர்
* முகேஷ் பிரஜாபதி -வன காவலர்

வரவேற்பு
--------

இப்படம் 2011 சூன் 18 அன்று வெளியிடப்பட்டு நேர்மறையான விமர்சனங்களைப் பெற்றது.

மேற்கோள்கள்
-----------

1. ↑  ஓடிடி திரைப் பார்வை: 'ஷேர்னி'... நினைவில் காடுள்ள பெண் புலி! - ஒரு 'த்ரில்' அனுபவம் புதிய தலைமுறை. காம் 2021 சூன் 21
2. ↑  ஆதி வள்ளியப்பன், மனித உயிரின எதிர்கொள்ளல்: ‘ஷேர்னி' காட்டும் வழி, கட்டுரை, இந்து தமிழ் (நாளிதழ்) 2021 சூன் 29
3. ↑  'ஷேர்னி'யைக் கண்டோரும், காண விழைவோரும் அறியவேண்டிய 'அவ்னி' புலியின் கதை! கட்டுரை, புதிய தலைமுறை. காம் 2021 சூன் 22

வெளி இணைப்புகள்
---------------

* இணையதள திரைப்பட தரவுத்தளத்தில் *ஷேர்னி*
**ஸ்சயின்** (Shine) ஒரு ஒரு ராப் இசைக் குழுவாகும். இந்தக் குழு சுதாஸ், சகயா, சுபீஸ் ஆகிய மூன்று சகோதரகளைக் கொண்டிருக்கிறது. ஈழத்தமிழர்களான இவர்களின் பாடல்கள் ஈழத்து நிலைமைகளை எடுத்துரைக்கிறன. பெரும்பாலும் ஆங்கிலத்திலேயே பல பாடல்கள் அமைந்தாலும் இவர்களின் முதல் தமிழ் ஆங்கில ராப் பாடலான *உலகம் முடியும் வரை, உயர்கள் அழியும் வரை*  மிக நல்ல வரவேற்பைப் பெற்றது. எழுத்தாளர் சுஜதா இந்தப் பாடலே தனக்கு மெத்த பிடித்த தமிழ் ராப் பாடல் என்று கூறியதும் குறிப்பிடத்தக்கது. இவர்கள் நோர்வேயில் இயங்குகிறார்கள்.


|  |
| --- |
|  |
| **இசை** |
| சொல்லிசை (தமிழ் ராப்) |
| ராப் இசை  |
| **கலைஞர்கள்** |
| டாக்டர் பர்ண் |
| லங்சடசில் |
| கிறிசான் |
| சஞ்சீவன் |
| வதனா |
| சுரேசு த வண் |
| கிளியோபாற்றா VII |
| **குழுக்கள்** |
| சக்ரசோனிக் |
| சின்ன பேரரசு |
| பூம்மிரங்சு |
| யோகி பி உடன் நட்சத்ரா |
| சைன் |
| லீகலைசு |
| த புரபொசி |
| தமிழ்ப் புலவர் |
| கைப்பர்கினைட்டிக்சு |
| கிப்கொப் தமிழா |
| தொகு |

பாடல்கள்
--------

* *உலகம் முடியும் வரை, உயர்கள் அழியும் வரை* -

வெளி இணைப்புகள்
---------------

* Shine பரணிடப்பட்டது 2008-05-17 at the வந்தவழி இயந்திரம்
*
**செசோட்டிரிஸ் கரைத்தட்டு** (Sesostris Bank) என்பது நீரில் மூழ்கிய கரைத்தட்டு அல்லது நீரில் மூழ்கிய பவளத் தீவு ஆகும். இது இந்தியாவின் இலட்சத்தீவுகளின் ஒன்றியப் பகுதியான அமினிதிவி உப தீவுக்கூட்டத்திற்குச் சொந்தமான பிரதேசம் ஆகும்.

புவியியல்
---------

பஸ்ஸாஸ் டி பெட்ரோ கரைத்தட்டை அடுத்து இலட்சத்தீவுகளின் இரண்டாவது மிகப்பெரிய பவளத்தீவு இதுவேயாகும். இதன் கடற்காயல் பரப்பளவு 388.53 சதுர கிலோமீற்றர்கள் ஆகும். செசோட்டிரிஸ் கரைத்தட்டின் விட்டம் 22 கிலோமீற்றர்கள் ஆகும்.

தீவுகளோ, சிறு தீவு மேற்பரப்புக்களோ இங்கு காணப்படவில்லை. இக்கரைத்தட்டின் ஆழம் 20 தொடக்கம் 70 மீற்றர்கள் ஆகும். கரைத்தட்டை அண்டிய பகுதிகளில் இதன் ஆழம் 700 மீற்றர்கள் ஆகும். அரச கடற்படையின் நீராவிப் போர்க்கப்பலான *ஏஸ்எம்எஸ் செசோட்டிரிஸ்* கப்பலின் பெயரில் இருந்தே இக்கரைத்தட்டிற்குப் பெயரிடப்பட்டது.

மேற்கோள்கள்
-----------

1. ↑  Hydrographic Description (Indian Ocean Pilot)
2. ↑  Lagoon sizes
3. ↑  "Lakshadweep; geographical information". 2007-10-11 அன்று மூலம் பரணிடப்பட்டது. 2016-01-10 அன்று பார்க்கப்பட்டது.

வெளி இணைப்புகள்
---------------

* Prostar Sailing Directions 2005 India & Bay of Bengal
**சிலாபட்டா காடு** (*Chilapata Forest*) இந்தியாவின் மேற்கு வங்காள மாநிலத்தின் அலிப்பூர்துவார் மாவட்டம் தூவார் மண்டலத்தில் உள்ள ஜல்தாபாரா தேசியப் பூங்காவிற்கு அருகில் அமைந்திருக்கும் ஓர் அடர்ந்த காடாகும். அலிப்பூர்துவாரிலிருந்து சுமார் 20 கி.மீட்டர் தொலைவிலும் அசிமரா நகரத்திலிருந்து சில நிமிடங்கள் தொலைவிலும் சிலாபட்டா காடு அமைந்துள்ளது.

சூழலியல்
--------

இந்திய சிறுத்தை
சிலாபட்டா காடு ஜல்தாபாரா தேசிய பூங்காவிற்கும் பக்சா புலிகள் காப்பகத்திற்கும் இடையில் யானைகளுக்கான நடைபாதையை உருவாக்குகிறது. புதிய இன விலங்குகள், பெரிய காண்டாமிருகங்கள் உட்பட பல வனவிலங்குகள் இக்காட்டில் வசிக்கின்றன. 1892-1904 ஆம் ஆண்டு காலத்தில் சிலாபட்டா வனப்பகுதியிலும் அதைச் சுற்றியுள்ள பகுதிகளிலும் வேட்டையாடிய கூச் பெகர் மன்னன், காண்டாமிருகம் ஒன்றை கொன்றது, ஒன்றைக் காயப்படுத்தியது மற்றும் 14 காண்டாமிருகங்களைப் பார்த்தது போன்ற செய்திகள் பதிவுசெய்யப்பட்டுள்ளன. தற்பொழுது இக்காட்டில் காண்டாமிருகங்களைப் பார்ப்பது அரிதாகிவிட்டது. பொதுவாக இந்திய சிறுத்தைகளும் இதைப்போலவே அரிதாகி வருகின்றன.

சுற்றுச்சூழல் சுற்றுலா பழங்குடியின ரபா இன மக்களுக்கு ஒரு புதிய வருமான ஆதாரத்தை வழங்கும் என்று நம்பப்படுகிறது. அவர்கள் தற்போது முக்கியமாக விறகுக்காக மட்டுமே காட்டை நம்பியுள்ளனர்.

சுற்றுலா
--------

மேற்கு வங்க மாநில வன மேம்பாட்டு நிறுவனம் கோடல்பாசுட்டி கிராமத்தில் சுற்றுச்சூழல் பாதிப்பில்லாத அடிப்படை வசதிகள் கொண்ட உல்லாச இருப்பிடங்களை நடத்தி வருகிறது.

நல்ராசா கார்
ஐந்தாம் நூற்றாண்டில் இந்தியாவின் பொற்காலம் என்று கருதப்பட்ட குப்தர் காலத்தில் கட்டப்பட்ட பாழடைந்த "நல்ராசா கார்" அல்லது நல் மன்னர்களின் கோட்டை இங்குள்ள முக்கியமான இடங்களில் ஒன்றாகும். மோசமாக பராமரிக்கப்பட்டாலும் இந்த சுற்றுலா தளம் கணிசமான தொல்பொருளியல் ஆர்வத்தைக் கொண்டுள்ளது. மதுரா தேயிலைத் தோட்டத்தின் வழியாக பயணிக்கும் டோங்கா குதிரைச் சவாரி செய்தல், பனியா ஆற்றில் படகு சவாரி செய்தல் மற்றும் கல்கினி, பனியா மற்றும் பூரி பாசுராவின் ஆறுகளின் சங்கமத்தில் பயணம் செய்வது ஆகியவை இதர சுற்றுலா அம்சங்களாகும்.

மேற்கோள்கள்
-----------

1. ↑  Wildlife Times: Elephants of North Bengal பரணிடப்பட்டது 18 சூலை 2011 at the வந்தவழி இயந்திரம்
2. ↑  The Telegraph 7 June 2008: From Paris on frog study tour
3. ↑  Rhino Resource Center: Population history of rhinoceros in North Bengal
4. ↑  Trek Earth: LEOPARD OF THE DOOARS
5. ↑  Contested Belonging: An Indigenous People's Struggle for Forest and Identity in Sub-Himalayan Bengal by B. G. Karlsson, 2000 ISBN 0-7007-1179-1, ISBN 978-0-7007-1179-6
6. ↑  The Telegraph 16 April 2008: Wild call for Dooars visitors

புற இணைப்புகள்
--------------

* விக்கிச்செலவில் செலவு வழிகாட்டி: Chilapata
* பரணிடப்பட்டது 2021-04-10 at the வந்தவழி இயந்திரம்
சன்யாசிப்படவுக் கல்வெட்டு மாதிரி - குற்றாலம் தொல்லியல் அருங்காட்சியகம்
**சன்யாசிப் புடவுக் கல்வெட்டு** என்பது குற்றால மலையிலுள்ள தேனருவி பக்கத்தில் சன்யாசிப் புடவு என்னும் இயற்கைக் குகையில் கண்டுபிடிக்கப்பட்ட 2500 வருடங்களுக்கு முற்பட்ட கல்வெட்டு. இதில் காணப்படும் எழுத்துக்கள் சில மூலப் பிராமி எழுத்துக்கள் போல் இருந்தாலும் இதைக் கல்வெட்டு ஆய்வாளர்களால் முழுவதுமாகப் படிக்க இயலவில்லை.

இதிலுள்ள எழுத்துக்களில் சில கி.மு. மூன்றாம் நூற்றாண்டைச் சேர்ந்தது போல் தெரிந்தாலும் மற்றவை கி.மு. மூன்றாம் நூற்றாண்டைச் சேர்ந்த மாங்குளம் கல்வெட்டுகளிலுள்ள எழுத்துக்களுடன் பொருந்தாததால் இதை அக்கல்வெட்டுகளுக்கு முந்தியவையாகவே கொண்டுள்ளனர். இதன் மாதிரி குற்றாலம் தொல்லியல் அருங்காட்சியகத்தில் உள்ளது.

அரப்பன் நாகரிகத்தின் மூலக்கல்வெட்டு
-----------------------------------

இதை முதலில் 1911ஆம் ஆண்டில் பிரித்தானிய நடுவணரசு படி எடுத்தது. அப்போது இருந்த வசதிக்கு அதை படிக்க முடியாத எழுத்துக்கள் என அறிவித்தனர்.[1] ஆனால் இவ்வெழுத்துக்களை அரப்பன் கால உருவ எழுத்துக்கள் நிலையான எழுத்துக்களாக வளர்ச்சி பெற்ற காலத்துக்கு முன் வழக்கிலிருந்த எழுத்துக்களாக இருக்கலாம் என்று சிலர் கருதுகின்றனர்.[2]

இதனையும் காண்க
--------------

* பண்டைய இந்தியக் கல்வெட்டுக்கள்

மேற்கோள்களும் குறிப்புகளும்
---------------------------

1. ↑   *Annual Report of Epigraphy*. **Part 2**. 1912. பக். 50. doi:12 நவம்பர், 2012.
2. ↑  குற்றால மலையில் புரியாத எழுத்துக் கல்வெட்டு (டிசம்பர் 2006). *தமிழகம் அரப்பன் நாகரிக தாயகம்*. சென்னை: மெய்யப்பன் பதிப்பகம். பக். பப - 20 - 21.

மூலம்
-----

* குற்றாலம் தொல்லியல் அருங்காட்சியகத்தில் உள்ள அறிவிப்புப்பலகை.
**மதுரை சுங்குடி சேலைகள்** மதுரையின் பாரம்பரியச் சிறப்பிற்கு ஓர் அடையாளமாக விளங்குபவை ஆகும். **சுங்கு** என்ற தெலுங்கு சொல்லுக்குப் "புடவையின் மடிப்பு" எனப் பொருள்படும். மென்மையான பருத்தியினால் நெய்யப்பட்டு பல வண்ணப் பின் புலங்களில் வெண்மையான புள்ளிகளுடன் காணப்படுவதே இச்சேலைகளின் சிறப்பம்சமாகும் மதுரை மற்றும் அதன் சுற்று வட்டாரத்தில் தயாரிக்கப்படும் இச்சேலைகள் சிங்கப்பூர், மலேசியா மற்றும் உலகச் சந்தையில் ஒரு தனி இடத்தை பிடித்துள்ளன.

வரலாறு
------

சுமார் 400 வருடங்களுக்கு முன் ஆந்திராவின் மசூலிப்பட்டிணத்தில் வாழ்ந்து வந்த செளராட்டிரர்கள் "**மஸ்லின்**" எனச் சொல்லப்படும் துணிவகைகளை நெய்வதில் கை தேர்ந்தவர்களாய் இருந்தனர். பட்டு மற்றும் ஜரிகை ஆடைகளில் மிகவும் விருப்பம் கொண்ட திருமலை நாயக்கர் மதுரையை ஆண்ட போது இவ்வகை கலைஞர்களை தமிழ்நாட்டின் மதுரைக்கு அழைத்து இவர்களுக்கு ஆதரவு தந்தார். இவர்கள் தமிழ்நாட்டின் பருத்தி இழைகளுடன் பட்டு ஜரிகை இழைகளையும் சேர்த்து **சுங்குடி** என்ற புதிய துணிவகையை அறிமுகம் செய்தனர்.
பல்வேறு நாட்டுப்புறப் பாடல்களில் இடம் பிடித்த இச் சேலைகள் ராஜஸ்தான் மற்றும் குஜராத் மாநிலங்களின் துணி வகைகளான "பாந்தினி" அல்லது "பந்தேஜி" புடவைகளுடன் ஒத்துள்ளவை.

தயாரிப்பு முறை.
---------------

மென்மையான பருத்தியினால் தயாரிக்கப்பட்ட துணிகள் முதலில் நன்றாக சலவை செய்யப்பட்டு வெளுக்கப்படுகின்றன. பின்பு அத்துணிகளில் இயற்கை சாயமேற்று முறையில் கட்டங்கள் வரையப்படுகின்றன. அவைகளில் வேலைப்பாடுகளுக்கேற்ப அங்கொன்றும் இங்கொன்றுமாக கட்டங்களில் முடிச்சுகள் இடப்படுகின்றன. பின்பு அவை சாயமேற்றப்படுகின்றன. சாயமேற்றப்பட்ட சேலைகளில் முடிச்சிடப்பட்ட பகுதிகள் சாயங்களில் நனைவதில்லை. ஆதலால் வட்டமான வெள்ளைப் புள்ளிகளாக அம்முடிச்சுகள் தோற்றம் அளிக்கும். பல்வேறு வண்ணப் பின்புலங்களுடன் உருவான பின்பு முந்தானை மற்றும் அடிப்பகுதிகளுக்கு தனிச் சாயம் ஏற்றப்படுகிறது.

வளர்ச்சி
--------

தற்காலத்தில் பழைமையான கட்டுதல் மற்றும் சாயமேற்று முறைகள் அரிதாகி நவீன முறையில் சாயம் ஏற்றப்பட்ட சேலைகளில் மெழுகு அச்சுகள் இடப்படுகின்றன. சுங்குடிச் சேலைகளுக்கு புவிக்குறியீட்டு எண் தரப்பட்டு அவை மதுரையின் பாரம்பரிய சின்னமாக அறிவிக்கப்பட்டுள்ளது.நபார்டு வங்கி இந்த கலைஞர்களுக்கு கடனுதவி மற்றும் சந்தைகளுக்கான உதவிகளை அளித்துவருகிறது.

மேற்கோள்
--------

1. ↑  சுண்டியிழுக்கும் மதுரை சுங்குடி சேலைகள்!
2. ↑
**ராஜஸ்தான் டிரக்ஸ் அண்ட் பார்மசூடிகல்ஸ் லிமிடெட் (Rajasthan Drugs & Pharmaceuticals Limited** (**RDPL**) என்பது இந்திய அரசு மற்றும் இராசத்தான் அரசுகள் சமமான பங்களைக் கொண்ட ஒரு பொதுத்துறை மருந்து நிறுவனமாகும். இது மருந்து உற்பத்தி மற்றும் மருந்து கண்டுபிடிப்பு செய்வதாற்காக நிறுவப்பட்ட நிறுவனம் ஆகும். இது அரசு மருத்துவமனைகளுக்குத் தேவையான மருந்துகளை பகிர்மானம் செய்வதில் இதற்கு முதன்மை பங்கு உண்டு. இந்த நிறுவனத்தில் 2013-14-ம் நிதி ஆண்டில் ரூ. 19 கோடி இழப்பு ஏற்பட்டது. மொத்த வருமானம் ரூ. 43 கோடியாகும். இந்நிலையில் கடந்த 2016 திசம்பர் மாதம் பிரதமர் நரேந்திர மோடி தலைமையில் கூடிய அமைச்சரவைக் குழு இந்தியாவில் மொத்தம் உள்ள 5 அரசு மருந்து தயாரிப்பு நிறுவனங்களில் வருவாயின்றி இயங்கிவரும் நான்கு நிறுவனங்களை மூடிவிட ஒப்புதல் அளித்துள்ளது. மூட ஒப்பதல் அளிக்கப்பட்ட நிறுவனங்களில், இராஜஸ்தான் மருந்து மற்றும் மருந்து பொருட்கள் லிமிடெட் நிறுவனமும் அடங்கும்.

மேற்கோள்கள்
-----------

1. ↑  "Rajasthan Drugs & Pharmaceuticals Limited (RDPL)".. 31 சனவரி 2017 அன்று பார்க்கப்பட்டது. External link in `|publisher=` (உதவி)
2. ↑  "இந்த நோய்க்கு மருந்து எங்கிருக்கிறது?". *கட்டுரை*. தி இந்து. 30 சனவரி 2017. 31 சனவரி 2017 அன்று பார்க்கப்பட்டது.
**சிம்மேரா மோன்ஸ்ட்ரோசா** (*Chimaera monstrosa*) என்னும் மீன், முயல் மீன் அல்லது எலி மீன் (*rabbit fish*, *rat fish*) என்று பல்வேறு பெயர்களில் அழைக்கப்படுகிறது. இம்மீன் வடகிழக்கு அட்லாண்டிக் மற்றும் மத்திய தரைக்கடல் பகுதியில் வாழக்கூடிய மீனினம் ஆகும். சிம்மோிடே எனும் குடும்பத்தைச் சார்ந்தது.

தோற்றம் மற்றும் பண்புகள்
------------------------

முயல் மீன் 1.5 மீட்டர் நீளமும், 2.5 கி. எடையும் கொண்டது. இது கருஞ்சிவப்பு வண்ணமும், பளிங்கிக் கல் போன்ற வெள்ளை நிறக்கோடுகள் உடலில் எல்லா திசைகளிலும் காணப்படுகிறது. கண்கள் பொிதாகவும் பச்சை வண்ணத்தில் கண் வில்லைகளைக் (lens) கொண்டுள்ளது. தலைப்பகுதியில் பக்கவாட்டுக் கோடு தெளிவாகத் தொிகின்றது. இம்மீனின் முதுகுப்பக்கத் துடுப்பில் குறைந்தளவு விசமுள்ள முள் காணப்படுகிறது, இது பிற உயிர்களுக்கு மிகுந்த வலியை ஏற்படுத்தக் கூடியது.
முயல் மீன், முட்டையிட்டு குஞ்சி பொாிக்கும் இனத்தைச் சார்ந்தது. இம்மீன் சிறிய கூட்டமாகவே காணப்படும். இது, கடலின் அடியில் காணப்படும் முதுகெலும்பில்லாத உயிாிகளையே உணவாகக் கொள்கின்றன.

பரவல் மற்றும் வாழிடம்
---------------------

முயல் மீன்கள் 40 முதல் 1,663 மீ (131-5,456 அடி) ஆழத்தில் வாழக்கூடியது. இம்மீன்கள், பெரும்பாலும் 300 முதல் 500 மீ (980-1,640 அடி) ஆழத்தில் பதிவாகியுள்ளன. வடக்கு பகுதியில் உள்ளதை விட பொதுவாக தெற்கு பகுதியில் இம்மீன்கள் ஆழத்தில் காணப்படுகின்றன.இவை, மொராக்கோவின் வடக்கிலிருந்து, வடக்கு நார்வே மற்றும் ஐஸ்லாந்து வரை வடகிழக்கு அட்லாண்டிக் கடல் பகுதியில் பரவி காணப்படுகின்றன. இம்மீன்கள், மத்தியதரைக்கடல் பகுதியிலும் காணப்படுகின்றன, எனினும் கிழக்கு பகுதியல் அாிதாக உள்ளது. வடக்கு மற்றும் மத்திய அட்ரியாடிக் கடலில் இது அறியப்படாத மீனினம் ஆகும். தென்னாபிரிக்காவில் இருந்து இம்மீன்களுக்கான பதிவுகள் கேள்விக்குரியாகவே உள்ளது. நோயுற்ற அல்லது இறந்த மீன்கள் சில நேரங்களில் ஆழமற்ற தண்ணீரில் அடித்துச் செல்லப்படுகின்றன.

மேற்கோள்கள்
-----------

1. 1 2 3 4 5  Dagit, D.D. & Caldas, J.P. 2007. வார்ப்புரு:IUCNlink. 2008 IUCN Red List of Threatened Species.  Downloaded on 2009-01-02.
2. 1 2 3 4 5  Froese, Rainer and Pauly, Daniel, eds. (2015). "*Chimaera monstrosa*" in FishBase. July 2015 version.

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Chimaera monstrosa***
**1,5-டை ஐதராக்சிநாப்தலீன்** *(1,5-Dihydroxynaphthalene)* என்பது C10H6(OH)2 என்ற மூலக்கூற்று வாய்ப்பாட்டால் விவரிக்கப்படும் ஓரு கரிம வேதியியல் சேர்மமாகும். அறியப்படும் டை ஐதராக்சி நாப்தலீனின் மாற்றியங்கள் பலவற்றில் இதுவும் ஒன்றாகும். நிறமற்ற படிகங்களாக கா்ணப்படும் 1,5-டை ஐதராக்சிநாப்தலீன் முனைவு கரிமக் கரைப்பான்களில் கரைகிறது. பல வகையான சாயங்கள் தயாரிப்பதற்குரிய முன்னோடிச் சேர்மமாகப் பயன்படுகிறது.

தயாரிப்பு
---------

நாப்தலீன்–1,5-டைசல்போனிக் அமிலத்தை வலிமையான காரத்தின் முன்னிலையில் நீராற்பகுப்பு செய்தும் அதைத் தொடர்ந்து அமிலமாக்கல் வினைக்கு உட்படுத்தியும் 1,5-டை ஐதராக்சிநாப்தலீன் தயாரிக்க முடியும்.

பயன்கள்
-------

1,5-டை ஐதராக்சிநாப்தலீன் சேர்மம் பல்வேறு அரைல் ஈரசோனியம் உப்புகளுடன் இணைந்து டையசோ சாயங்களைக் கொடுக்கிறது. குரோமியம் முவாக்சைடுடன் சேர்த்து ஆக்சிசனேற்றம் செய்யும் போது C10H6O3 என்ற மூலக்கூற்று வாய்ப்பாட்டல் குறிக்கப்படும் யக்லோன் என்ற இயற்கைச் சாயம் கிடைக்கிறது.

மேற்கோள்கள்
-----------

1. ↑  Gerald Booth (2005). "Naphthalene Derivatives". *Ullmann's Encyclopedia of Industrial Chemistry*.  Wiley-VCH. DOI:10.1002/14356007.a17\_009. .
**வைப்பார் வடக்குவாச்செல்லியம்மன் கோயில்** தமிழ்நாட்டில் தூத்துக்குடி மாவட்டம், வைப்பார் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வடக்குவாச்செல்வியம்மன் முதன்மை சன்னதியாக உள்ளது.இக்கோயிலில் உச்சினிமாகாளி அம்மன், பதினெட்டாம் படி கருப்பசாமி மற்றும் சப்பானி கருப்பசாமி போன்ற தெய்வங்கள் கற்சிலைகளாகவும் மற்றும் சில பரிவார தெய்வங்கள் பூடம் ஆகவும் காட்சியளிக்கின்றது. வைப்பாறு ஆற்று கரையோரத்தில் இக்கோயில் அமைந்துள்ளது.

இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது.

பரம்பரை பூசை (ஓதுவார்) நடைபெறுகிறது

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.